**Odstúpenie od zmluvy**

**Poučenie o uplatnení práva spotrebiteľa na odstúpenie od zmluvy**

**Uplatnenie práva na odstúpenie od zmluvy** podľa **zákona č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov,**.**:**

**1. Právo na odstúpenie od zmluvy**

Máte právo odstúpiť od tejto zmluvy bez uvedenia dôvodu **v lehote 14 dní.**

Lehota na odstúpenie od zmluvy uplynie po 14 dňoch odo dňa keď Vy alebo Vami určená tretia osoba s výnimkou dopravcu prevezme posledný diel alebo kus.

Pri uplatnení práva na odstúpenie od zmluvy nás informujte o svojom rozhodnutí odstúpiť od tejto zmluvy jednoznačným vyhlásením (napríklad listom zaslaným poštou, faxom alebo e-mailom) na tieto kontakty: **MOVEO - Zuzana Ivanová, Drobného 1900/2, 84101 Bratislava-Dúbravka, mobil: +421 905 770 060, Telefón/fax: +4212 644 620 49, email: moveo@stonline.sk**

 Na tento účel môžete použiť vzorový formulár na odstúpenie od zmluvy, ktorý nájdete tu. Ako číslo zmluvy uveďte prosím číslo dodacieho listu.

Lehota na odstúpenie od zmluvy je zachovaná, ak zašlete oznámenie o uplatnení práva na odstúpenie od zmluvy pred tým ako uplynie lehota na odstúpenie od zmluvy.

**2. Dôsledky odstúpenia od zmluvy**

Po odstúpení od zmluvy Vám vrátime všetky platby, ktoré ste uhradili v súvislosti s uzavretím zmluvy, najmä kúpnu cenu vrátane nákladov na doručenie tovaru k Vám. To sa nevzťahuje na dodatočné náklady, ak ste si zvolili iný druh doručenia ako je najlacnejší bežný spôsob doručenia, ktorý ponúkame.

 Platby Vám budú vrátené bez zbytočného odkladu, najneskôr do 14 dní odo dňa, keď nám bude doručené Vaše oznámenie o odstúpení od tejto zmluvy. Ich úhrada bude uskutočnená rovnakým spôsobom aký ste použili pri Vašej platbe, ak ste výslovne nesúhlasili s iným spôsobom platby, a to bez účtovania akýchkoľvek ďalších poplatkov.

Platba za zakúpený tovar Vám bude uhradená až po doručení vráteného tovaru späť na našu adresu alebo po predložení dokladu preukazujúceho zaslanie tovaru späť podľa toho, čo nastane skôr.

**3. Spôsob vrátenia tovaru pri odstúpení od zmluvy**

Zašlite nám tovar späť alebo ho prineste osobne na našu adresu: **MOVEO - Zuzana Ivanová, Drobného 1900/2, 84101 Bratislava-Dúbravka**, a to najneskôr do 14 dní odo dňa uplatnenia práva na odstúpenie od zmluvy. Lehota sa považuje za zachovanú, ak tovar odošlete späť pred uplynutím 14-dňovej lehoty.

Priame náklady na vrátenie tovaru znášate Vy.
Zodpovedáte iba za akékoľvek zníženie hodnoty tovaru v dôsledku zaobchádzania s ním iným spôsobom, než aký je potrebný na zistenie povahy, vlastností a funkčnosti tovaru.

**4. Reklamácie chybného tovaru**

Prípadné reklamácie chybného tovaru sa riadia príslušnými ustanoveniami Občianskeho zákonníka o zodpovednosti predávajúceho za vady predanej veci (§619-627), záručná doba je 24 mesiacov.

[VZOROVÝ FORMULÁR NA ODSTÚPENIE OD ZMLUVY si môžete stiahnuť TU](http://www.moveo1.sk/image/data/dokumenty/vzor_odstupenie_od_zmluvy_vseobecny.doc)